ming030890/wiki-yue-high-quality huggingface dataset:
太平山 (馬來西亞)

根據2000年嘅數據，太平山係27種哺乳類動物、227種鳥類同9種爬行類動物嘅屋企，其中一種哺乳類動物係印度支那虎 (Panthera tigris corbetti)，被分辨為IUCN紅色名錄。太平山喺馬來西亞半島佔哺乳類動物嘅12.7％、鳥類嘅35％同爬行類動物嘅4.2％。一項研究喺太平山嘅24個種屬同7個科之中發現咗43種兩棲動物，佔馬來西亞半島已知嘅全部107種兩棲動物嘅40％。
太平山最常見嘅兩棲動物物種家族係蛙科（23.3%）、叉舌蛙科（18.6%）、姬蛙科（16.3%）、樹蛙科（16.3%）、角蟾科（11.6%）、蟾蜍科（9.3%）同埋魚螈科（4.7%）。兩棲類動物嘅數量亦由2009年嘅36種增加到2011年嘅56種。Willemsella，一種草蜢，屬蝗科同Hemiacridinae（英文：Hemiacridinae）家族喺1934年之後嗰幾十年都未喺馬來西亞半島發現，但係喺2012年之後喺太平山揾到。表明咗呢個物種可以喺福隆港有廣泛散佈嘅能力。一啲花訪直翅目，例如Phaneroptera brevis同 黃鵪菜亦喺太平山發現。
Mountain peacock-pheasant（英文：Mountain peacock-pheasant）
印度支那虎
Giganteopalpus mirabilis（英文：Giganteopalpus mirabilis）
Cyrtodactylus pulchellus（英文：Cyrtodactylus pulchellus）

經濟
太平山上面一間餐廳
太平山嘅經濟活動只係限於旅遊業同接待服務行業，其中住宿服務係主要收入來源。遊客嘅住宿主要係殖民時期嘅休息室同平房，呢區無貴價酒店。太平山只有幾位員工做公共行業，例如花匠同地方官員嘅司機。太平山亦有幾間小販檔，但係呢區營運嘅小販唔係太平山嘅居民。小販唔售賣紀念品或者手工藝品。山上面喺休息屋附近有一間餐廳營運。
以前太平山曾經以實驗性質種過咖啡豆同茶葉，但係由於運輸系統缺乏靈活性同理因地勢陡峭，呢啲種植被中止咗。但係，原本係茶葉種植區一部分嘅茶園屋繼續營運。

體育
太平山係一年一度The North Face Malaysia Mountain Trail Festival嘅國際越野跑活動地點。佢通常喺12月舉行，吸引嚟自35個國家，超過2,100位參賽者。越野跑活動通過咗國際越野跑協會（英文：International Trail Running Association）（ITRA）同埋被列為參加環勃朗峰超級越野耐力賽（UTMB）其中一個合資格賽事。一部分嘅參加費用會被轉交去太平山旅遊部門，去維護太平山。
太平天國之亂

太平天國之亂係指1851年到1864年大清因為畀太平天國對抗而引起嘅戰亂，主要影響江蘇、浙江、安徽、江西、湖北等地，最終大清成功鎮壓住。
希基達

希基達（José René Higuita Zapata，1966年8月28號—）係哥倫比亞退休足球員，身高1.76米，有「狂人」嘅綽號。

球員生涯
希基達司職守門員，1987年至1999年代表哥倫比亞足球代表隊出賽，波衫冧把係1號。
希基達係一位有進攻力嘅守門員，喺職業生涯一共射入41球，其中37球係十二碼，其他就係自由球，係世界上入波第三多嘅守門員，僅次於巴西嘅羅渣里奧同埋巴拉圭嘅芝拉華特。
2010年1月25號嘅告別賽，為希基達20年嘅職業生涯畫上句號。

蝎子式救波
1995年9月一場英格蘭足球代表隊對哥倫比亞足球代表隊嘅友誼賽入面，英格蘭中場列納離門25碼一記笠射，當個波飛向龍門之際，希基達竟然跳起，將成個人倒轉，再用雙腳擋出個波，呢個動作震驚全球，更因為似蝎子擺尾嘅動作而畀人叫做「蝎子式救波」。
希帕提亞

希帕提亞（古希臘文：Ὑπατία，360年—415年3月）係古希臘嘅哲學家、數學家同天文學家。
希利蓋農文

希利蓋農文（Hiniligaynon），係菲律賓希利蓋農人嘅語文，大約930萬人用緊。
希古恩

干沙路·希古恩（西班牙文：Gonzalo Gerardo Higuaín，1987年12月10號—）係退役咗嘅阿根廷職業男足球員，司職前鋒，最後效力美國職業足球大聯盟球會邁阿密國際。
希夫烈達

希夫烈達（英文：Heath Ledger，1979年4月4號—2008年1月22號）係澳洲電影演員，最出名嘅作品係2005年電影《斷背山》、2008年電影《蝙蝠俠：黑夜之神》，並喺2008年憑《蝙蝠俠：黑夜之神》拎到奧斯卡最佳男配角。2008年喺美國紐約因為服用藥物過量而過身，終年28歲。

早期生活
1979年4月4號喺澳洲巴富出世，老母莎莉·萊傑·貝爾（閨姓蘭姆蕭）係一名法語老師，老竇金·萊傑係賽車手，又係一名採礦工程師。老母來自蘇格蘭高地氏族，老竇係巴富當地嘅名門望族出身。希夫喺Marys Mount小學畢業，之後進入咗Guildford預科學校入面嘅預備學校就讀。希夫16歲就同女友珍娜·索瑞爾進入咗演藝行業，後尾返到巴富拍攝劇集Sweet，再後尾演出美國嘅電視劇集Roar。

私人生活
希夫喺出演《法外狂徒》嗰陣同娜歐蜜·華茲交往，喺2004年4月分手。希夫曾經都同莉莎·簪恩、海瑟·葛拉罕拍過拖，最後同女演員米雪威廉絲結咗婚，兩個人係喺出演《斷背山》嗰陣認識嘅，並生咗一個女（2005年10月28號出世），佢哋個女嘅契爺係《斷背山》另一位主演積佳蘭賀，而契媽係出演《Dawson's Creek》嘅貝姿·菲莉普絲。希夫有時間就會同屋企人住喺布魯克林、洛杉磯或雪梨，希夫試過賣咗自己喺新南威爾士州布朗提嘅住宅，賣出咗7百萬澳幣嘅價位。
2007年8月，美國US周刊有報導指出希夫同威廉絲因為雙方都事業心太重而分手，不過兩個人並無證實爾個傳聞，直到2007年9月4號，威廉絲嘅老竇賴瑞證實咗兩個人確實係已經分咗手。
2008年初，媒體報導希夫開始同同鄉嘅模特兒吉瑪·沃德拍拖，據傳兩個人共同出席咗2007年年底嘅跨年晚會。

逝世
2008年1月22號北美東部時間下晝3點26分，希夫·烈達被管家同埋按摩師發現條屍喺紐約蘇豪區布魯街421號嘅屋企4樓。屍體被發現時全身赤裸噉趴喺瞓覺嘅床上面，旁邊放著大量嘅安眠藥。警方喺房間入面搵到其他嘅處方藥物，並未發現任何毒品，房間內部無明顯嘅自殺以及他殺嘅痕跡。
1月23號初步驗屍時，希夫嘅死因都未確定。而2月6號嘅第二輪驗屍報告出爐之後，紐約驗屍處確認希夫嘅死因係「急性藥物中毒」，係因為希夫同時服用咗鎮痛藥（羥考酮）、止痛劑、抗焦慮藥、鎮靜劑、安眠藥爾六種藥物，一般嘅處方係唔會同時開咁多種藥嘅，紐約驗屍處都斷定爾次事件係意外。
希夫嘅前妻米雪威廉絲聞知噩耗之後差啲崩潰，並且喺瑞典搭飛機趕到紐約。

各界致詞
「
我哋已經接受咗爾個悲劇事實，我哋摯愛嘅乖仔同埋瑪蒂達（希夫個女）嘅父親，已經喺北美東部時間下晝3點半安詳噉離開咗我哋。我哋好感激社會各界嘅關心，希夫喺佢短暫嘅一生之中以各種方式影響著大家，但好少人會真正去了解佢，佢係個好樸實、慷慨、仁慈、熱愛生命又無私嘅人，係好多人嘅榜樣。希望各位可以尊重下我哋，並且畀我哋平復下希夫離去嘅哀痛[未記出處或冇根據]
」

——2008年1月23號希夫嘅父母同埋姊妹喺希夫媽媽嘅房間發表聲明
「
我國喪失咗一名優秀嘅演員，佢嘅英年早逝係一場悲劇。希夫·烈達嘅精湛演技將會留存喺大家嘅心入面
」
希克索人

希克索人（古希臘文：Ὑκσως，英文：Hyksos），係古代亞洲西部嘅一個混合民族，喺公元前17世紀入侵埃及東部，推翻咗國力衰弱嘅第十三王朝，並且喺嗰度建立第十五同第十六王朝（約公元前1674年-前1548年）。古埃及人叫佢哋做Heka Khasewet，意思係「外來統治者」。
希克美

希克美（粵拼：hei1 hak1 mei5，土耳其文：Nâzım Hikmet Ran，1902年1月17號—1963年6月3號）係個土耳其左派詩人、劇作家、小說家，回憶錄作家。
希利威廉絲

希利威廉絲（粵拼：hei1 lei6 wai1 lim4 si1；英文：Hayley Williams；1988年12月27號—）係美國密西西比州麥利迪安市人，美國歌手同音樂家，佢重兼音樂嘅作詞職業份。佢係美國帕拉摩樂隊入面嘅其中一位領銜歌唱手兼另類搖滾樂家。
希奧曼省

希奧曼省（波斯文：ولایت هلمند‎）係中東國家阿富汗嘅卅四個省之一。
尖東及京士柏

尖東及京士柏（英文：East Tsim Sha Tsui & King's Park，代號E17）係油尖旺區議會轄下一個選區，喺2015年設立，現任嘅區議員係民主黨嘅朱子洛。
尖沙咀

尖沙咀（粵拼：zim1 saa1 zeoi2；英文：Tsim Sha Tsui），原名尖沙嘴（因「嘴」「咀」同音），係香港九龍半島南面嘅一個地方。今時今日係市區商業同旅遊地區。香港好多大型文化設施都係起喺呢個區。原尖沙咀只係舊水警總部凸出來一個山仔，未填海之前三面都係海，周圍有沙灘。尖沙咀係以前係貨運中轉站，貨物都經尖沙咀運過對面海，又或者運出口。古代呢度曾經係運香樹產品，有香埗頭（hoeng1 bou6 tau4*2）之稱。今時今日尖沙咀已經係九龍主要商業區之一，好多公司都有寫字樓響呢區。尖沙咀亦係旅遊區，有好多世界各地唔同人出出入入。其中近彌敦道重慶大廈有各色人種逗留而出名。
尖沙咀漆咸道南東面響1960年之前係海。填海之後，呢塊新填地就叫做尖沙咀東。

地名
大明粵大記內，地圖上嘅尖沙咀
尖沙咀嘅咀，地理上係伸出水面嘅一塊地，好似雀仔個嘴突出來咁。而尖沙咀個嘴就正正佢對住香港島中環一帶，隔住維多利亞港。
民間人士為咗貪方便，就用咗同音字咀嚼個咀代替個嘴字，咁就有尖沙咀個寫法。呢個寫法響尖沙咀站起好之後就漸漸流行。呢家香港啲後生仔女好多時都會稱呼尖沙咀做「老尖」或者「尖嘴」。

史
1870年嘅尖沙咀灣，中間個山仔就係大包米，左邊係村
尖沙咀最早響大明時《粵大記》裏面記載。因為尖沙咀相對於以前省城廣州，位置比較偏，亦都唔係城，所以唔會有好多記載。饒宗頤響佢篇港九前代考古雜錄，就講話粵大記圖上嘅尖沙咀係一條村。新安縣志亦都有尖沙頭呢條村名。呢條村到咗英國人發展尖沙咀先至消失。
不過響英國文獻1863年地圖上面，尖沙咀係舊水警總部嗰個尖，尖後面一直到今日九龍公園都係山。另一邊係今日天文台山。而個尖東面突出座山仔，即係今日嘅大包米。而大包米到天文台山之間嘅漆咸道，就係當時嘅海皮沙灘。而呢個尖同大包米係夾住個灘，叫尖沙咀灣，或就咁叫沙嘴灣。而嗰三座山之間都係田。田裏面近大包米有尖沙頭呢條村，近天文台山海皮有尖沙圍。
大明同大清指尖沙咀對出海面做中門，因為呢度比起其他兩邊窄，好似個海峽咁。之所以叫中，就係佢東面有鯉魚門，西面有急水門（今日汲水門），啱啱響中間。
響大清割讓九龍畀英國之前，呢度個地方都有幾條村。新界運來嘅香木會集合到尖沙咀運出口。另有一個講法係會再運到香港島石排灣先出口。所以，呢度就有另一個名叫香埗頭。

英人來華
1845年英人哥連臣測繪地圖
1839年，英國海軍軍人響尖沙咀打死村民林維喜。清政府要求交人，不過英方拒絕要求。呢個亦都係引發第一次鴉片戰爭嘅開端。同年戰爭爆發，英國人想攻入九龍半島，不過畀響官涌同尖沙咀兩個炮台嘅守軍頂住。
1860年，英國得到九龍半島，就開始點去規劃呢塊地方。1884年，香港天文台就起響天文台山。1888年，天星小輪就開始行中環到尖沙咀呢條航綫，之後尖沙咀就一直好繁榮。初頭尖沙咀好多地方都只係畀西人住。去到20世紀初，唐人先入呢區住。而西人就搬去高嘅地方住。所以原本西人屋因為多華人響度，拆得就拆，起高啲密啲容納多啲人。響海邊全部都係碼頭貨倉。呢個時候，尖沙咀發展都係麼地同埋遮打兩位商人做主力。
尖沙咀原本嘅海岸線大約嚮梳士巴利道、漆咸道附近。嗰度原本有兩個平行嘅海角：九龍角（Kowloon Point）同黑頭角（又叫做大包米）。兩個海角之間重有一個小海灣。當九龍半島割讓畀英國之後就開始填咗西面嘅海旁做海運。
去到1910年10月1號，九廣鐵路英段就再始行。不過響尖沙咀嘅九龍總站就要到1913年到1915年先搞掂。成個站都係起響填地，塊地就響原尖沙咀，即係舊水警總部同埋大包米之間同埋對出。同條鐵路一齊起嘅重有漆咸道，同條鐵路拍住來行。當時都有紅磡火車站，不過就喺槍會山兵房，響正同柯士甸道交界位。另一條路梳利士巴利道（今日梳士巴利道）都喺差唔多時期起好。而總站入啲嘅新填地，1928年就起咗尖沙咀一大地標，半島酒店。
九龍車站響1975年搬去紅磡，即係今日嘅紅磡站。路軌月台乜鬼都拆晒，淨返今日另一個地標，尖沙咀鐘樓。淨低塊地就起咗香港太空館同埋香港文化中心，重有新世界中心。
維基同享有多媒體嘅嘢： 尖沙咀
尖山隧道

尖山隧道（英文：Eagle's Nest Tunnel）係香港行車隧道，雙程三線分隔雙管，連接沙田區大圍同葵青區蝴蝶谷。由大圍上尖山隧道收費廣場要經過一截仔隧道，叫沙田嶺隧道（英文：Sha Tin Heights Tunnel）。
維基同享有多媒體嘅嘢：Eagle's Nest Tunnel
尖沙咀公共圖書館

尖沙咀公共圖書館（英文：Tsim Sha Tsui Public Library）係香港一間公共圖書館，喺尖沙咀東部科學館道1號康宏廣場一樓。
尖棘鯛科

尖棘鯛科（學名：Howellidae）係輻鰭魚綱單鰭魚目嘅其中一個科。
尖沙咀中心

尖沙咀中心（Tsim Sha Tsui Centre）係香港油尖旺區一寫字樓兼商場，同帝國中心以有蓋天橋相連，係幻彩詠香江參與建築物之一。
尖沙咀中心
2007年尖沙咀中心聖誕節燈飾
廣西新媒體中心

廣西新媒體中心係廣西南寧良慶區一棟高樓，2018年底落成入伙。
2018年9月，呢棟樓嘅相片同影片喺互聯網上廣泛傳播，引起世界各地媒體關注。唔少評論都認為呢棟樓外形似賓周。
廣西星

廣西星（2655 Guangxi），即係小行星2655，係太陽系小行星帶嘅一粒小行星，喺1974年12月14號發現。
廣視賓館

廣視賓館（粵拼：gwong2 si6 ban1 gun2；英文：Broadcasting & Television Hotel／GRT Hotel）係中國廣東廣州嘅一間二星級酒店，1987年11月8號開業，位置喺越秀區小北麓湖路8號（廣東南方電視台隔籬）。
佢亦係廣東電視台屬下嘅酒店，入面有10層樓，其中4～10樓係酒店客房，夾埋有101間。
廣豐

廣豐係中國江西上饒一個市轄區，總面積1378平方公里，人口34萬。
廣辭苑

廣辭苑，日文辭典一種，百科全書一種，岩波書店發行，屬中型，日本常用。昭和三十年，一九五五年出第一版，到平成三十年，二〇一八年出第七版，有廿五萬項左右，有圖三千。同三省堂大辭林相耀映，而廣辭苑更着重古語、方言。除咗紙本，亦有種種電子形式發行。
佢前身為辭苑，昭和十年，一九三五年成書，取名自東晉葛雄本字苑。由辭苑到廣辭苑，經曆二次大戰後美軍改革日文，漢字同假名都有大變，經歷多年修改而成。
廣辭苑一直維持約八公分厚，而收字就愈來愈多，就靠紙薄來增收字量。

文
日文減筆字寫做広辞苑，讀こうじえん。
廣通巴士

廣通巴士係香港一間跨境客貨運公司，1980年代成立，主要業務係經營中港跨境客運路線。

旗下中國大陸公司
根據中國大陸規定，除獲豁免嘅公司外，所有經營中國大陸客運服務嘅公司唔可以用全外資身份經營。廣通巴士同中國大陸嘅合作伙伴組成以下公司（俗稱「牌頭」）經營跨境巴士服務：
廣東南岸旅運有限公司
廣東陽通運輸有限公司
廣東東岸旅運有限公司
廣豐里

廣豐里（英文：Kwong Fung Lane），係香港西營盤一條馬路，由皇后大道西開始，去到第三街。條街主要建築係聖類斯中學。
平林俊夫

平林俊夫係大日本帝國足球員，司職中場，日本足球代表隊前成員。

日本足球代表隊
平林俊夫喺1923年爲日本隊出場2次。佢代表日本參加過1923年遠東運動會。
平板支撐

平板支撐（英文：plank）又叫撐高、撐舉、棒式或撐平板，係一種等長（英文：isometric exercise）核心（英文：core (anatomy)）強度運動，會令身體維持喺一個用力嘅姿勢，同埋要維持相當一段時間。常見嘅平板支撐係前支撐，維持掌上壓嘅姿勢，身體重量由前臂、手肘同腳趾支撐。
平板支撐都有一啲變體，例如係側支撐或者係背支撐。喺普拉提同瑜伽入面成日都會練平板支撐（瑜伽度會叫做棒式），拳擊或者其他運動嘅練習都會用到。
根據健力士世界紀錄，平板支撑嘅最耐紀錄係由美國退休老兵佐治·胡特（George Hood）喺2020年達成，長達8小時15分15秒。事實上早喺兩年前，胡特就已喺一場由推動世界紀錄（ASSIST World Records）搞嘅活動到破咗10個鐘10分鐘10秒嘅平板支撐紀錄，但當時並冇健力士世界紀錄嘅認證官在場，所以呢筆紀錄並冇被健力士世界紀錄收錄。
平松宗

平松宗（1992年11月20號—）係日本足球員，司職前鋒，效力新潟天鵝。
平板顯示器

平板顯示器（英文：Flat-panel display，簡稱FPD）係種顯示器技術，相對傳統映像管（CRT）顯示器薄身好多。常見嘅平板顯示器類型主要係液晶顯示器（LCD）。
平松康平

平松康平（1980年4月19號—）係日本足球員，司職中場，效力過清水心跳，FC琉球，及藤枝MYFC。
富永康博

富永康博（1980年5月22號—）係日本足球員，司職守門員，效力過名古屋八鯨，電装，鳥棲砂岩，橫濱水手，及札幌岡薩多。
富樫敬真

富樫敬真（1993年8月10號—）係日本足球員，司職前鋒，效力橫濱水手。
富樫美鈴

富樫美鈴 ，係日本嘅一個女藝人同埋配音員。
富氏

富（粵拼：fu3）係唐人姓氏，喺《百家姓》裏頭排第219位。

名人
呢篇富氏係同姓氏有關嘅楔位文章，重未寫完嘅。麻煩你幫手充實佢。
富永氏單鰭魚

富永氏單鰭魚（學名：Pempheris tominagai）係單鰭魚科單鰭魚屬嘅其中一個種。
富永美衣奈

富永美衣奈（1966年4月3號—）係日本嘅一個女藝人同埋配音員。
富樫剛一

富樫剛一（1971年7月15號—）係日本足球員，司職後衞，效力過川崎綠茵，橫濱飛翼，及札幌岡薩多。
富民

富民係中國雲南昆明一個縣，總面積993平方公里，人口14萬。
平塘

平塘係中國貴州黔南下轄嘅一個縣，有2816平方公里咁大。
平塚悠知

平塚悠知（1996年4月13號—）係日本足球員，打中場位置，效力水戶蜀葵。
平城京

平城京係日本奈良時代嘅京城，喺而家奈良縣奈良市。京城參考大唐都城長安同北魏都城洛陽去起。
平城宮

平城宮係日本奈良時代嘅京城平城京嘅宮殿，喺而家奈良縣奈良市，自從遷都平安京後荒廢，去到近代發掘返遺跡，1998年做咗世界遺產。
平城宮係日本楔位文，重未完成，麻煩你幫手補充內容。
平塚次郎

平塚次郎（1979年12月2號—）係日本足球員，司職中場，效力過湘南比馬，及Jatco。
平壤

呢篇文章可以喺中文維基百科嘅對應文章來擴寫。 若果你熟悉嗰種語言同呢篇文嘅主題，唔該請你幫手參考外語維基擴充文章。千祁唔好直接黐啲機械翻譯、唔可靠嘅翻譯或者低品質嘅內容。根據版權協議，翻譯文章需要喺編輯摘要註明來源，或喺討論頁頭頂寫明{{Translated page|zh|平壤市|small=no|version=|insertversion=|section=}}。
平壤全景
平壤（粵拼：ping4 joeng6，韓文：평양）係朝鮮民主主義人民共和國嘅首都，前1122年已經存在，係朝鮮半島歷史最悠久嘅城市。人口係287萬。

氣候
平壤屬大陸性氣候，夏天濕冬天乾，年度溫度變化大。
彈

彈（Bullet）係由槍、氣槍或者飛鉈發射出嚟嘅物品，直接擊打目標。最初嘅彈係圓丸形，所以又叫彈丸，後尾發展成尖頭。現代槍用嘅彈叫子彈。
弼街

弼街（英文：Bute Street），係香港九龍旺角嘅一條馬路，由塘尾道開始，去到洗衣街同聯運街交界。
彈力纖維細胞

彈力纖維細胞（英文：Elastin Fibroblast）係一種負責合成同分泌彈性纖維嘅細胞。彈性纖維係結締組織入面一種特殊結構，具有高度嘅彈性同靈活性。
彈力纖維細胞主要合成同釋放彈性蛋白纖維，爾啲纖維形成網狀結構，可以拉伸同恢復原狀。彈性纖維喺好多組織入面都好重要，特別係需要具有彈性嘅結構，譬如係皮膚、血管、肺組織同彈性韌帶。
彈力纖維細胞嘅功能係維持組織嘅彈性同靈活性。當身體受到拉伸或者壓力，彈性纖維可以伸展而且保持組織嘅形狀。彈力纖維細胞嘅活動亦都受到其他細胞同分子嘅調節，確保組織正常功能。
總結來說，彈力纖維細胞是一種合成和維持彈性纖維的細胞，對於組織的彈性和靈活性至關重要。
彈劾

彈劾係指立法機構對行政機構嘅領袖或者高級官員啟動罷免程序，喺好多國嘅憲法都容許。被彈劾嘅人多數都係做錯事，社會上唔少人認為要落台，所以立法機構就用彈劾嘅方式希望令佢落台。
呢篇彈劾係政治類嘅楔位文章，未完成；麻煩你幫手加下料，充實佢。
山縣有朋

山縣有朋（1838年6月14號—1922年2月1號）係日本明治時期政治人，兩次出任日本首相，畀人叫做日本「國軍之父」。
維基同享有多媒體嘅嘢：Yamagata Aritomo
山羅

山羅（越南文：Sơn La）係越南一省，省會山羅市，人口大約100萬。
山羊屬

山羊屬（Capra），係牛科羊亞科嘅其中一個屬，下面有9個物種，包括常見嘅草羊。
山脈

山脈（粵拼：saan1 mak6）係一連串嘅山，多數都係板塊互相擠壓令地殼拱起而形成嘅。
山系女行Yama Girl

《山系女行Yama Girl》（英文：Girls Go Hiking）係香港電視廣播有限公司製作嘅旅遊節目，第一輯由李佳芯、蔡思貝、陳嘉寶、王敏奕、曹思詩、葉麗嘉、方珈悠做主持；第二輯由蔣家旻、歐陽巧瑩、陳婉衡、張秀文做主持。呢個節目喺J2首播，第一輯由2014年6月6號到9月12號香港時間逢禮拜五21:00-21:30喺J2播出；第二輯由2014年11月28號到2015年1月2號香港時間逢禮拜五21:00-21:30喺J2播出。節目首播喺myTV有兩個月網上重溫。
另外，J2逢禮拜一到四晚會播呢個節目嘅精華版，叫《Go! Yama Girl》。

記事
2014年7月18號：由於直播《FINA跳水世界盃2014》 ，呢個節目順延到21:55-22:25播出。
山羅市

山羅市（越南文：Thành phố Sơn La／城庯山羅）係越南北部山羅嘅省會。面積323.51平方公里，2019嗰陣有172826人喺度住。
山翠苑

山翠苑（Shan Tsui Court）係香港嘅居者有其屋嘅屋苑，喺柴灣大潭道200號，近興民邨，喺1981年起好，係香港最早起好嘅居屋屋苑之一。同一般居屋唔同，山翠苑所有單位都唔使補地價，而且一律都可以喺公開市場自由轉讓。
山脈一覽

山脈一覽，跟佢喺邊個大洲嘅順序排列，有而家搵到同埋改咗名嘅山脈。
山胡椒

山胡椒（粵拼：saan1 wu4 ziu1；學名：Litsea cubeba），又叫豆豉薑（dau6 si6 goeng1）或山雞椒（saan1 gai1 ziu1），喺香港叫木薑子（muk6 goeng1 zi2），臺灣嘅泰雅族原住民叫馬告，係樟科山胡椒屬嘅一樖落葉灌木。

用途
由於山蒼樹入面有山蒼子油，可以用嚟整香料等工業範圍入面。而根、葉同果都可以用嚟做藥，佢啲果汁搽喺皮度可以防蚊叮蟲咬；而花可以用嚟沖茶，果可以用嚟整調味料。由於佢啲木可以防蛀，所以佢重可以用嚟整傢私。
手腕

手腕係手嘅前臂同手板之間嘅骹位部份。人通常會用呢個部位戴錶，或者手鍊、手鈪、手繩。
手腕亦係靜脈血管比較明顯嘅地方，可以用嚟數脈搏，中醫會用呢個位把脈，而有啲自殺嘅人亦會選擇割一刀割脈流血唔停到死。
手足

《手足》（英文：Kinship）係星加坡新傳媒私人有限公司嘅電視劇，由黃俊雄、劉子絢、郭舒賢、向雲、姚彣隆、陳天文、許美珍等主演，總共83集，由2007年播到2008年。
手術刀

手術刀（英文：scalpel）係一種細、極尖銳嘅架生，可以攞嚟做極精細嘅切割。喺外科、解剖以及美術等嘅用途上都會用到。
手語名

手語名（英文：Sign name）係喺聾人社羣裡面，一個人嘅專屬名稱，就好似佢嘅姓名噉。呢啲名可以係根據嗰個人嘅面部或者身體特徵而命名，又或者係佢嘅一啲習慣、小動作，亦都可以係喺佢嘅中文名或者英文名度抽啲字或者字母出嚟。
聾人機構「龍耳」指出，手語無統一標準，很多都係約定俗成，聾人會根據對方嘅特徵設計相應手語。
手足情未了

手足情未了，美國電影，一九八八年公映，德斯汀荷夫曼同湯告魯斯主演。套戲英文名叫Rain Man，意謂雨人，乃係片中角色幼年自稱。由爭奪遺產而得來嘅兄弟之情，故此起名手足。
套片票房好收得，重得到一九八九年四項奧斯卡獎。
手袋

手袋係種用手抽住嘅袋，裝住個人隨身嘅嘢，通常都係女人用得多，要嚟襯衫，尤其鍾意名牌手袋。
手襪

手襪（粵拼：sau2 mat6）又叫手套（粵拼：sau2 tou3），係包住手嘅布，用嚟保暖或者保護。
手足口病

手足口病（Hand, foot, and mouth disease）係由一啲病毒引起嘅傳染病，細路仔比較容易惹到，病人會發燒，手、腳同個口都會生紅色嘅皰疹。
心像

心像（粵拼：sam1 zoeng6；英文：mental imagery）係認知功能一種，指喺個腦入面想像一啲視覺資訊，但嗰啲資訊並唔存在喺周圍環境當中。
心中的日月

《心中的日月》係台灣歌手王力宏出嘅第十張錄音室專輯。喺2004年12月31號正式由台灣索尼音樂娛樂發行。
心之旋律

《心之旋律》（CODA）係套2021年美國電影，由Sian Heder執導，愛美利亞鍾斯、Eugenio Derbez、賽高素主演。
呢套戲喺2022年奧斯卡金像獎攞到最佳電影、最佳改編劇本同最佳男配角三個獎。
心事

《心事》係臺灣歌手張信哲出嘅第6張個人專輯、第5張國語大碟。喺1993年5月10號由巨石音樂發行。

簡介
呢張唱片入面嘅《愛如潮水》之後做咗張信哲嘅代表作。呢張專輯嘅香港版又叫《我真的願意》。
心光學校

心光學校（英文：Ebenezer School）係香港一間視障特殊學校，位於香港島薄扶林道131號。

學校設施
課室11間，特別室10間，學生活動室、音樂室、視覺藝術室、科學實驗室、設計與生活室、科技與設計室、低視能訓練室、舞蹈室、多媒體學習中心及電腦室、圖書館、社工室、醫療室、體育館、泳池、感知肌能訓練室、CVI訓練室、學生溫習室、禮堂。
宿舍部設有值班室、護理室、宿生活動室、寢室、浴室、飯堂、廚房等。

小學部
中國語文、普通話、英文、數學、綜合科學、中國歷史、綜合人文、宗教教育、生活與科技、設計與科技、資訊科技、音樂、體育。

中一至中三
中國語文、普通話、英文、數學、綜合科學、中國歷史、綜合人文、宗教教育、生活與科技、設計與科技、資訊科技、音樂、體育。

特別訓練
學校因應學生個別需要，提供嘅復康訓練包括：點字訓練、低視能訓練、定向行走訓練同感知肌能訓練。
因應個別學生發展嘅需要，學校提供職業治療、物理治療、音樂治療、言語治療、遊戲治療同騎馬訓練。
後龍站

後龍站喺台灣苗栗縣後龍鎮，係臺灣鐵路管理局海岸線嘅鐵路車站。
徐仁國

徐仁國，係大韓民國嘅一個男藝人同埋歌手。
徐一幡

徐一幡（粵拼：ceoi4 jat1 faan1；簡化字：徐一幡；1988年8月8號—）係中華人民共和國女子網球手，天津人。

球員生涯
徐一幡係左手揸拍（雙手反手）。
徐世昌

徐世昌（1855年10月23號—1939年6月5號）係中華民國北洋政府大總統，1918年到1922年在任。

生平
徐世昌喺清咸豐五年九月十三日（即係1855年10月23號）響河南省出生。佢好早就結識咗袁世凱。之後徐世昌做咗舉人，1886年做進士。佢喺嗰年入咗翰林院做庶吉士。
1897年，袁世凱小站練兵嗰陣，徐世昌做埋新建陸軍參謀營務處總辦，係袁世凱嘅幕僚。1905年，袁世凱搞新式警政，推薦徐世昌做巡警部尚書，負責京師治安。1906年，徐世昌做軍機大臣。1907年，徐世昌做東三省總督兼管三省將軍事務。1909年袁世凱失勢，徐世昌亦都自己請求引退，改咗做郵傳部尚書、津浦鐵路督辦。
1911年清朝搞責任內閣制，徐世昌做咗慶親王內閣嘅閣員。1914年袁世凱任命徐世昌做國務卿。1915年袁世凱搞帝制運動，徐世昌唔做國務卿。1916年3月，徐世昌又做番國務卿，但係只係做咗1個月度就辭職。1918年10月，徐世昌接替馮國璋做大總統。任內發生五四運動。1922年第一次直奉戰爭後，直系控制咗北洋政府，曹錕、吳佩孚幕後操縱老國會話徐世昌總統係非法，迫佢喺6月2號落台。之後由黎元洪做大總統，徐世昌退出政界。
徐世珍

徐世珍（粵拼：ceoi4 sai3 zan1；英文：Jennifer Hsu），係台灣音樂人。1992年，佢以歌手身份出道，1994年轉做幕後，依家做詞曲創作嗰方面。截至2014年，佢寫過超過400個作品，包括黃麗玲《幸福了 然後呢》。佢讀過國立臺灣大學社會學系同台北市立第一女子高級中學。
徐世英

徐世英，香港親中派政治人，香港再出發大聯盟發起人之一。
帝王斑蝶

帝王斑蝶（英文：monarch butterfly；學名：Danaus plexippus）係世上分佈最廣嘅蝴蝶物種。

覓食
帝王斑蝶嘅毛蟲食乳草嘅葉維生。

行為
喺樹上面一齊過冬嘅帝王斑蝶；呢幅相係喺墨西哥中部一個小鎮附近影到嘅。
帝王斑蝶其中一樣出名嘅地方係會以遷徙嘅方法嚟過冬。帝王斑蝶會歷經幾代噉飛越成個北美州，去到墨西哥等暖啲嘅地區嘅某啲特定地方過冬，喺春天嗰陣就會返返去原本嘅地方，佢哋會大規模噉聚埋一齊喺啲樹上面，係一個好出名嘅奇觀。
帝舵建築

帝舵建築（Tudor architecture），係英倫中世紀末期建築，處於帝舵王朝時期（1485- 1603），遵循晚期哥特式垂直風格，逐漸同歐洲大陸潮流更加吻合。1536至1541年，解散寺院重新分配大量土地畀有錢人，又增加石頭來源，造就咗帝舵建築熱潮。
帥亦雯

帥亦雯（簡化字：帅亦雯，暱稱雯雯）係中華人民共和國電台同電視台主持人、普通話／粵語配音員、舞臺劇演員同歌手，廣州電視新聞頻道主播，FM88.0 / FM102.7 DJ，中華骨髓庫廣東分庫愛心大使。做過廣東電台音樂之聲FM99.3、廣州電台FM96.2、FM88.0、FM102.7節目主持人；主創音樂類、新聞資訊類節目多次獲全國、省市廣電評選獎項；常年擔任國際同國內一線品牌（包括：OLAY、海飛絲、力士等）廣告同宣傳片配音員，常年擔任廣東地區各類大型晚會同商業演出司儀。
帥亦雯間唔時phone-in香港商業電台節目《大玩派》，被介紹為「資深廣州傳媒人」。2019年3月1號到訪香港期間親自去到香港商業電台做節目。
帝豪閣

帝豪閣（Imperial Court）係香港島西半山干德道62G 嘅三幢住宅，C座高43層，A同B座高7層，單位呎吋1280平方呎以上，由恆基兆業地產開發起好，嚮1995年入伙，有住客會所，室內多層停車場。高層北望到西環海景，向南望薄扶林郊野公園同埋扯旗山。
帥氏

帥（粵拼：seoi3）係唐人姓氏，喺《百家姓》裏頭排第476位，依家經已冇乜人用。

名人
呢篇帥氏係同姓氏有關嘅楔位文章，重未寫完嘅。麻煩你幫手充實佢。
帝舵時期

帝舵時期（英文：Tudor period），又譯都鐸時期，係處於1485至1603年之間、都鐸王朝統治期間嘅英倫同威爾斯，當中包括伊利沙伯時代。第一代國王係亨利七世。英國史學家John Guy（1988年）認為帝舵時期係英倫自羅馬帝國統治時期以嚟，經濟最發達、最擴張性同最樂觀嘅時代。
帝王蜻蜓

帝王蜻蜓（英文：blue emperor；學名：Anax imperator）係蜻蜓嘅一種物種，平均大約 7.8 cm 咁長，响歐洲大部份地區都可以搵到。
帝都大學

帝都大學係日本小說同卡通片成日提到嘅一間出名大學，大約嚮東京。而日劇拍「帝都大學」外景時，會借用京都大學或者東京海洋大學校園。

相關作品
ON 異常犯罪搜查官 藤堂比奈子
多謝款待
無敵怪醫
小梅醫生
神探伽利略，係帝都大學法學部出身，帝都大學理工學部物理系第13研究室準教授。
偵探伽利略
伽利略系列
使命與心的極限
分身 (小說)
伽利略的苦惱
詐欺遊戲 (電視劇)
鶺鴒女神
神的病歷簿
真夏方程式
嫌疑犯X的獻身
丸山誠治
純情羅曼史
白夜行，栗原典子，係帝都大學付屬病院藥劑師。
詐欺遊戲
女醫神Doctor-X ~ 外科醫·大門未知子
拳願阿修羅
心冤

《心冤》（英文：Stained）係福斯傳媒集團拍攝製作嘅香港迷你電視劇，全劇總共5集（每集約60分鐘），由葉念琛監製同執導，惠英紅、黃秋生、謝君豪主演。故仔改編自三單香港奇案：羅君兒綁架案、大角嘴肢解父母案同葵涌警察宿舍滅門案。
套劇喺2019年1月7號喺福斯旗下嘅衛視電影台首播。ViuTV買咗香港免費電視播映權，剪輯成6集（每集未計廣告約45分鐘），安排喺2020年5月17號到6月21號逢禮拜日晚22:30－23:30播。
心外幽情

《心外幽情》（The Age of Innocence）係一部1993年嘅美國愛情電影，由馬田史高西斯執導，改編Edith Wharton嘅1920年同名小說。主演係丹尼爾戴路易斯、米雪菲花、雲露娜維達、Miriam Margolyes。
呢部電影獻畀馬田史高西斯嘅阿爸查爾斯史高西斯，佢喺電影拍完前過咗身。
心利

心利（？—前885年）係北國以色列國王，前885年在位，屬聖經列王紀上嘅時期。
心口翳

心口翳（英文：Chest tightness），即係胸悶（英文：chest pain）、心口痛等，係一系列嚴重疾病嘅常見症狀，一般都需要去醫院檢査同做急救（英文：medical emergency）治療。心口翳唔一定由心病引起，但都有可能係心絞痛。
心口針

心口針係種首飾，通常用金屬做，掛響件衫前面近心口位。心口針最早去到青銅時代就已經有。
心口骨

心口骨（sternum）係胸腔前面一塊扁平、劍狀嘅骨，黐住啲肋骨。
心外科

心外科（粵拼：sam1 ngoi6 fo1，英文：Cardiac surgery），係醫學上面指嗰啲專係幫啲有心臟病嘅人做手術嘅外科。
心動

《心動》（英文：Tempting Heart）（日文：君のいた永遠）係張艾嘉導演電影作品，喺1999年上映，由金城武、梁詠琪同莫文蔚主演，張艾嘉話故事有自己過去嘅影子。
呢個劇發生喺1970年代至90年代；倒敘方法描述金城武、梁詠琪（中學時期的張艾嘉）分合不定嘅浮萍愛情，莫文蔚、梁詠琪都有一段友情、愛情交織嘅複雜情感，甚至夾雜三角戀曲。
梁詠琪憑住呢個片獲提名第36屆台灣電影金馬獎、第5屆香港電影金紫荊獎同埋第19屆香港電影金像獎「最佳女主角」，但喺金像獎部分輸畀同年憑《爆裂刑警》被提名「最佳女主角」嘅羅蘭。張艾嘉、關皓月獲得第19屆香港電影金像獎「最佳編劇」。
心動電影原聲帶

《心動電影原聲帶》係台灣作曲家黃韻玲為電影《心動》寫嘅原聲帶。喺1999年9月23號由友善的狗發行。

簡介
呢張原聲帶收錄咗28隻歌。
心口毛

心口毛，或者叫胸毛，是指生長喺人類男人頸同下腹之間嘅毛，屬於第二性徵。通常係青春期後期，差唔多生完腹毛先出現。由於男性荷爾蒙嘅激發，有啲男人到二三十歲先開始有心口毛。
心口毛分佈因人而異，有啲遍佈成個胸膛；有啲集中喺口；亦有啲集中喺乳頭周圍。
一般而言，心口毛多寡通常由基因決定。唔同種族男性嘅心口毛多寡有好大分別。中東、南亞男性通常成個胸都生又多又密嘅心口毛，而且連住鬍鬚同腹毛；白人絕大多數都生心口毛，但可能比前者略少；東亞男人就少生心口毛。
維基同享有多媒體嘅嘢：Chest hair
廉欽道

廉欽道係大清時，廣東行政編制，由廉州府、欽州直隸州夾埋。道治欽州直隸州。
廉江

廉江喺中國廣東，家下係湛江市嘅縣級市，叫廉江市。大清時係個縣，叫石城縣，民國改名廉江縣。

地理
今日廉江畀幾個縣市包圍，東係茂名，南係湛江嘅吳川、被頭同遂溪，西係東京灣邊，廣西嘅安鋪港同北海，北係廣西鬱林。
廉江市長山鎮作長山河水域廉江市長山鎮作長山河水域 廉江市長山鎮作長山河水田廉江市長山鎮作長山河水田 廉江市長山鎮作長山河山嶺廉江市長山鎮作長山河山嶺 廉江市長山鎮作長山河山路廉江市長山鎮作長山河山路

山
廉江北有謝建山。西南有敷復山。

水
廉江西南濱海。
廉江西有南廉江，即烏江，自廣西陸川入，西南流，到石角墟叫石角水，又西南同武陵江合，為合江，青榕水西流又合埋。又西南為九洲江，賀江水自西北來注入，到鯉魚潭入海。又西有洗米河，出廣西博白，向南流，為英羅港，入海。又東，東橋水，出雞頭嶺，東南過兩家灘，入吳川，叫石門港。

史
大清廉江叫石城縣，隸高州府。有淩綠巡司。有息安廢驛。
廉頗

廉頗，戰國後期趙國名將，佢同白起、王翦、李牧並稱「戰國四大名將」。曾經打贏過齊國、魏國同燕國。

生平
前283年廉頗，乘住濟西之勢打贏齊國，攞咗陽晉，所以被封做上卿，令其他諸侯都知佢有幾勇。
後來藺相如因為澠池之盟立功而封做上卿。廉頗睇唔起藺相如，覺得佢都係靠把口上位，而比唔上自己嘅戰功。藺相如知道之後，就盡量避開廉頗，就話：「廉頗係一個名將，自己為咗顧及趙國嘅社稷，所以先刻意避開廉頗。」廉頗知道後好愧疚，就向藺相如負荊請罪，兩人最終做咗好朋友。
廉魯茲省

廉魯茲省（波斯文：د نيمروز ولايت‎）係中東國家阿富汗嘅卅四個省之一。
廊坊

廊坊喺中國河北，家下係地級市，叫廊坊市。
下轄：廣陽區、安次區 兩個區；大廠回族自治縣、香河縣、永清縣、固安縣、文安縣、大城縣 六個縣；三河市、霸州市 兩個縣級市。

廊坊市交通十分之發達，境內有京滬高鐵、京滬鐵路、京唐城際、懷興城際、津興城際、京九鐵路、京雄城際、津保客運專線等多條鐵路。廣陽區境內仲有北京大興國際機場。
廉氏

廉係唐人姓氏，喺《百家姓》裏頭排第66位。
呢篇廉氏係同姓氏有關嘅楔位文章，重未寫完嘅。麻煩你幫手充實佢。
廊曼

廊曼（Don Mueang）係泰國曼谷其中一個區，面積36.8平方公里，人口17萬。
愛情嚟料

《愛情嚟料》（英文：The Wedding Singer）係1998年上畫嘅美國愛情電影，由法蘭哥里斯執導，亞當桑迪拿同祖娜芭莉摩亞主演。故仔主要係講一個男婚禮歌手同一位女企堂點樣相愛。
愛情奴隸獸

《愛情奴隸獸》（英文：Never Too Late）係2017年上畫嘅港產片，由方力申、蘇麗珊、袁文傑、高海寧、歐陽偉豪、胡子彤、林盛斌、楊詩敏主演，葉念琛執導。
愛情啊

《愛情啊》係韓國電視劇《我男人的女人》嘅插曲。由姜東允作曲、Evis WY填詞，鄭淳元演唱。
愛情宣言

《愛情宣言》係臺灣歌手齊秦嘅第七張專輯，喺1990年1月24號發行。
愛情幻影

《愛情幻影》（日文：ラブファントム）係由深月花香所創作嘅日本漫畫，喺少女漫畫雜誌《Petit comic》2015年1月號開始連載。2021年俾每日放送翻拍成深夜電視劇，桐山漣主演，女主角係小西櫻子，5月14號開始播。
愛情全保

《愛情全保》（Love Guaranteed‎），香港無綫電視翡翠台時裝劇集，2006年7月17日至8月11日期間首播，一共20集，監製林志華，於2006年製作。
愛情呼叫轉移

愛情呼叫轉移（簡化字：爱情呼叫转移）係中華人民共和國一齣喜劇電影，2007年2月8號上畫，由徐崢、劉儀偉、寧靜、伊能靜、沈星、范冰冰、葛優、秦海璐、黃聖依、瞿穎等演出。
愛情多惱河

《愛情多惱河》係台灣歌手熊天平出嘅第一張錄音室專輯。喺1997年1月1號由上華國際發行。

簡介
呢張唱碟收錄咗12隻歌。
思想嘅自適應控制

思想嘅自適應控制（Adaptive Control of Thought，ACT），最初係喊做 Active Control of Thought，係一種認知心理學嘅理論來解釋啲認知表現（似人類嘅思維、語言同記憶等）嘅。個理論初初係由 John R. Anderson 於 1983 年首次提出，跟尾一直嘸斷噉發展。一方面，個理論想解釋到啲人係點樣構建佢哋嘅智識嘅與及做乜啲人做得出啲有智能嘅行為嘅。另一方面，個理論希望提供一隻模型畀認知科學同人工智能研究，藉此可以攞電腦模擬得人類嘅智力表現。
ACT 係一種所謂嘅認知架構。認知架構代表到一種「架撐包」、可以攞嚟模擬人類認知當中噻啲現象嘅（譬如，閱讀一條句子，同埋進行意義提取）。因爲其中噻啲前提要求建基於實驗證據嘅經已預先噉實現便，係噉種認知架構喺呢方面即嘸同於所謂嘅「從頭建模」式嘅模型。啲前提要求可以係譬如識別一個單詞嘅延遲時間等。
ACT 係屬於「生產系統」嘅一類，所以係一種模型基於創建、存儲同執行啲所謂嘅「生產行爲」（productions）嘅。啲「生產行爲」係啲規則，有形式「若果滿足條件 A，係噉執行動作 B」（所謂物質蘊涵，material implikation）嘅。

ACT-R
内文：ACT-R
ACT 有好多版本；通常「ACT」孻尾個後綴表示喺某個研究方向嘅特殊延伸。「R」代表緊「Rational」，即「合理嘅」；指明個概念模型係基於規範嘅成本效益分析，主要使貝葉斯定理嚟計算嘅。

內存類型
ACT 包含有三個內存模塊。媲美人類陳述性記憶嘅純事實智識存儲喺陳述性記憶體（Declarative Memory）入便。個記憶體嘅基本單位係啲工作記憶元素（Working Memory Elements），簡稱 WME，或者 Wimees 。啲元素只需要到一個存儲空間（見下文），因為佢哋組成唨一個有意義嘅整體單元。譬如，TÜV （德國技術監督協會）係一個 Wimee ，而VÜT 通常就嘸係。喺其他模型中啲智識元素着喊做「Chunks」 。
ACT 有自己嘅長時記憶嚟存儲啲生產規則，即係生產記憶體（Production Memory，類似人類嘅程序記憶但嘸要混淆）。生產記憶體嘅最細單位係啲生產行爲。啲單位係透過啲聲明性智識編譯成可執行程序來構成。個過程模擬到 ACT 嘅學習能力。
第三個記憶模塊係工作記憶，個工作記憶體戥人類嘅工作記憶非常之相似。類似人類嘅噉，個記憶體有有限個存貯位（slots），其中裝滿有啲當前嘅 Wimees；啲wimees可以係來自外部世界（通過輸入Buffer，見下文），亦都可以係生產行爲嘅結果（見示例）。

接口
ACT 嘅另一個重要組件係個輸入同輸出模塊，即所謂嘅「Buffer」（緩衝區），代表啲戥外部世界嘅接口，即對應傳感器同埋運動技能。譬如，喺個「視覺Buffer」入便會有啲 Wimees 着創建出來，啲由傳感器（可以話係 ACT 嘅「眼」）正正從個（虛擬）環境當中提取出來嘅。喺適當規則嘅作用下，啲 Wimees 可以着轉移到陳述性記憶體去。
目標模塊定義到個喺生產系統中應該追求嘅目標。喺生產行爲記憶當中，有一啲規則可以確定到要實現揀定嘅目標嗰陣要執行邊項動作，同埋必須存有邊啲內容喺個工作記憶入便先會成功噉執行得到項動作。種「模式匹配」過程喺必要情況下引致對生產行爲規則嘅揀選，同時確定到個輸出模塊嘅動作。

例
一個聲學輸入Buffer創建唨一個Wimee 「鬧鐘響喇」並捉佢傳輸到工作記憶體去。然後查問個生產記憶體，個 Wimee 係屬於一項生產行爲嘅條件部份唔係。譬如，若果個警報響唨，即執行「𢶹瞓懶覺掣」動作。若果前述情況達成，係噉個輸出模塊就要執行項動作，項嘢個結果「瞓懶覺掣𢶹唨」即又變成 Wimee，並又查問過個生產記憶體個 Wimee 係屬於第項生產行爲嘅條件部份唔係。

擴散激活理論
ACT 入便亦都實現有所謂嘅「擴散激活理論」，個理論好大程度上係由 John R. Anderson 發展出來嘅，代表到所謂嘅基本原理「促發效應」。
思南

思南係中國貴州銅仁下轄嘅一個縣，有2231平方公里咁大。
思德書室

思德書室喺香港新界北區粉嶺南圍，係新界五大家族粉嶺彭氏三間祖祠之一。思德書室喺道光26年（1846年）起，由彭氏彭步進為咗紀念佢嘅第六代祖先彭思隱所起，並且為村民提供教育。思德書室由1936年開始用做政府資助嘅粉嶺學校校址，而家書室出面仍然保留「粉嶺學校」嘅牌坊。喺1957年搬咗去隔籬新校址，改名做粉嶺公立學校。書室喺2009年12月18號被古物古蹟辦事處評為二級歷史建築。

結構同用途
思德書室係一間兩進式家祠兼學塾，曾經喺道光同光緒年間兩次重修，除咗祭祀祖先外，亦畀族裏面嘅子弟研習進修之用。書院規模唔大，只係得幾個課室，以前只畀姓彭嘅村民入讀，外姓者一律拒絕。上一輩嘅村民都係喺書院讀書，採用中國嘅傳統教材教學，粉嶺公立學校起好之後就搬咗過去，而原來嘅思德書室就改做教師宿舍。後來政府改例，禁止任何人喺學校範圍留宿，思德書室就唔再做學校宿舍。而家書室已經冇咗教育嘅功能，只畀族人做祭祀同舉行宴會之用。
最近一次維修喺2000年進行，工程將兩邊嘅房間屋頂改用混凝土，並將窗門改成鋁窗，破壞咗建築物嘅原本面貌。
思佰益

思佰益（英文：SBI Holdings, Inc.，東京證券交易所：8473，港交所前編號：6488）係一間日本金融公司，主要經營資產管理、股票、投資銀行同埋房地產投資。其中，思佰益旗下有100%控股嘅SBI證券公司，主要做網上股票、重有傳統股票業務同埋網上期貨經紀，開戶人數超過200萬，是日本營業額最大嘅股票公司。
思佰益喺1999年成立，本來係軟銀旗下嘅投資公司，後來喺2006年脫離軟銀。2011年，思佰益喺香港發行香港預託證券(HDR)，成為繼淡水河谷之後第二間發行HDR嘅公司。
思想實驗

思想實驗（英文：thought experiment；德文：Gedankenexperiment）係哲學同比較理論性質嘅科學研究上會用嘅一樣研究方法。

基本步驟
睇埋：論證
喺一場思想實驗當中，研究者要
假定一個諗法（可以係一句假說或者一套理論）係真確嘅；
然後想像如果個諗法係真確，會引致咩後果；
如果個後果係畀人覺得荒謬嘅，噉研究者跟住就會用呢點嚟反駁個諗法。
思前想後

《思前想後》係香港歌手譚詠麟發行第32張粵語專輯。
思家大戰

《思家大戰》（英文：Family Feud）係香港無綫電視嘅遊戲節目，係無綫電視向費利曼圖買咗美國遊戲節目《家庭問答》（Family Feud）嘅版權而製作嘅香港版，由李思捷主持。
節目有三季：第一季由2021年8月29號到2022年4月17號逢禮拜日21:30-22:00喺翡翠台播出；第二季由2022年8月7號到11月20號同一時段播；第三季由2023年5月14號到12月31號逢禮拜日20:30-21:00播。

節目調動
第一季
2021年9月12號：由於播《2021香港小姐競選決賽》，所以停播一次。
2021年11月28號：由於播《星光熠熠耀保良》，所以停播一次。
2022年1月2號：由於播《萬千星輝頒獎典禮2021》，所以停播一次。
2022年2月20號：由於播《2022年北京冬季運動會閉幕典禮》，所以停播一次。
2022年3月6號：由於播《同心同行齊抗疫》，所以停播一次。
第二季
2022年9月4號：由於播《2022香港小姐競選 美麗序章》，所以停播一次。
2022年9月18號：由於播《SHOW出脫毒新作風》，所以停播一次。
2022年9月25號：由於播《2022香港小姐競選決賽》，所以停播一次。
2022年10月2號：由於播《聲夢傳奇2決賽》，所以停播一次。
第三季
2023年8月27號：由於播《2023香港小姐競選決賽》，所以停播一次。
2023年9月10號：由於播《獎門人秋季感謝祭》，所以停播一次。
2023年10月1號：由於播《國慶煙花耀香江》，所以停播一次。
2023年11月12號：由於播《獎門人台慶感謝祭》，所以停播一次。
2023年11月19號：由於播《萬千星輝賀台慶》，所以停播一次。
2023年12月17號：由於播《獎門人聖誕感謝祭》，所以停播一次。
思偉

思偉（Severinus，—640年8月2號）係羅馬天主教第71任教宗，638年到640年在位。
思家客

思家客（Scarlett）係一個喺新加坡以銷售中國產品（特別係食品）為主嘅連鎖超市品牌，除咗喺新加坡多處（包括牛車水、芽籠等地）經營實體店之外，亦喺Shopee開設咗網上商店。而旗艦店就位於中僑珍珠坊。佢嘅公司口號係「居人思客、客思家」。

產品質素爭議
佢哋賣嘅產品，曾經多次陷入爭議。例如喺2021年5月，佢哋被揭發售賣一啲由非法食品業者提供嘅產品。同年9月，佢哋一半以上嘅食品無依照法律規定貼上英文食品標籤），仲售賣被禁嘅肉類食品。
愛的迫降

《愛的迫降》（韓文：사랑의 불시착／사랑의 不時着），係韓國tvN喺2019年12月14號開始播嘅連續劇，由李政孝導演、朴智恩編劇，玄彬、孫藝真、徐智慧、金正賢做主角。
愛的探照燈

愛的探照燈（日文：ラブサーチライト），係日本女歌手柴咲幸嘅第二十七首細碟，柴咲幸作詞、內澤崇仁作曲，2014年4月16號由NAYUTAWAVE RECORDS發售。

概要
表題曲「愛的探照燈」係名偵探柯南第十八套劇場版異次元的狙擊手嘅主題曲，係柴咲第一次同柯南合作；同時都係柴咲第一次同androp嘅內澤崇仁合作。
愛瞞日報

愛瞞日報 （粵拼：oi3 mun4 yat6 bou3，英文：Macau Concealers，原本叫愛瞞傳媒，粵拼：oi3 mun4 chyun4 mui4，Concealing Daily）係由新澳門學社成員發起出版嘅刊物，2005至2021年發行。佢哋嘅版面仿照《澳門日報》，以惡搞形式「諷刺時弊」，並以「出紙一大張，瞞遍全澳市民」為口號。

沿革
2005年澳門立法會選舉期間嘅賄選同脅選問題引起社會討論。而喺選舉後，《澳門日報》登出多個議員當選祝賀廣告，凸顯咗澳門日報社會主義嘅立場。另外，當時正值第四屆東亞運動會舉行，當中嘅開支失控問題隨住東亞運嘅結束而逐漸浮現。澳門嘅城市規劃同公帑浪費問題亦深受關注。喺呢種社會氣氛下，時值澳門大學學生嘅周庭希等發起出版《愛瞞日報》，指出係「因為澳門有好多事被隱瞞住」先有出版嘅念頭。
《愛瞞日報》諧仿《澳門日報》嘅讀音同版面，諷刺《澳門日報》報社嘅親政府立場，同時亦諷刺澳門嘅時弊。
喺第一期出版前，網上流傳住一份叫做「愛瞞日報」嘅「報章」，但實際上係「盜版」嘅作品，因為當時第31期《新澳門》並未出版，而當時《愛瞞日報》並非獨立刊物。直至2005年11月底，《新澳門》第31期出版，《愛瞞日報》先正式問世，並喺創刊號發表啟事，對喺製作期間曾經被竊取盜用予以譴責。[未記出處或冇根據]
由於新澳門學社會將每一期《新澳門》上載到官方網站，所以《愛瞞日報》成日喺討論區被轉載或者作電郵轉寄，受到部份澳門網民歡迎。
《愛瞞日報》由2010年11月開始獨立出刊。2012年12月正式喺澳門新聞局以《愛瞞傳媒》名義登記，獲出版登記編號456，2013年3月開設新聞網站。
《愛瞞日報》喺2021年10月19號之後停止運作。
愛知縣

愛知縣（粵拼：oi3 zi1 jyun6；日文：愛知県／あいちけん Aichi-ken）係日本本州嘅其中一個縣。首府係名古屋市。

歷史
愛知縣喺古代其實係由尾張國、三河國同穗國呢三個地方所組成。後來尾張同穗國喺大化改革中合二為一。1871年，日本實行廢藩置縣，除咗知多郡外嘅尾張成為咗名古屋縣，而三河就同知多合併成額田縣。
名古屋縣喺1872年4月改名叫做愛知縣；之後再喺同年嘅11月27號同額田縣合併成今日嘅愛知縣。

地理
愛知縣位於日本群島中央，向南可以經三河灣同伊勢灣去到太平洋。東面同靜岡縣接鄰；東北面係長野縣；北面係岐阜縣；西面就係三重縣。縣嘅東西面相距 106 公里，南北面相距 94 公里；成個縣總面積係 5153.81 平方公里，大約佔全日本面積嘅 1.36 ％。最高點係海拔高 1415 公尺嘅茶臼山。

經濟
縣地圖
愛知縣係日本少數以工業為經濟主導嘅縣。好似以豐田汽車為首嘅呢類工業係縣內就有唔少。豐田汽車係1937年成立，汽車產業發展使高度經濟成長期以降以後，成為咗一門發達嘅產業。

產業
縣內總生產喺2004年有 34 兆 6503 億日圓，佔日本國內生產總值嘅 7 %。
汽車工業
飛機生產

過去的「五攝家」
五攝家係以愛知縣名古屋市為根據地的中部圈財界嘅一群名門企業，包括有舊伊藤財閥系企業嘅東海銀行同松坂屋、基建企業嘅名古屋鐵道、日本中部電力同東邦燃氣五家商社所構成。曾經獨佔中部經濟聯合會（簡稱「中經聯」）、名古屋商工會議所（名商）等經濟團體嘅代表，名古屋觀光酒店及名古屋波士頓美術館等主導負責的企業。

人口
愛知縣嘅人口喺所有都道府縣之中排第四，有 7146518 人（2003年5月1號）。喺縣內咁多個市町村入面，名古屋市嘅人口最多，有 2190549 人；人口最少嘅係富山村，只係得 212 人。

交通
過去愛知縣嘅交通主要係依靠火車嚟連接。但係自從中部國際機埸開咗之後，對外嘅交通就大大咁改善咗。由名铁名古屋站搭火車到中部國際機埸只係需要半粒鐘。

文化
2005年日本國際博覽會 (EXPO 2005) 由2005年3月25號到9月25號喺瀨戶市同長久手町舉行。
愛的解釋

《愛的解釋》係香港歌手古巨基嘅音樂專輯，喺1994年6月推出。
愛的箴言

《愛的箴言》係由羅大佑填詞同作曲，鄧麗君演唱。

簡介
呢隻歌嘅原曲係《白いアマリリス》，之後畀鄧麗君唱咗隻國語版出嚟。呢隻歌同時都有唔少歌手去翻唱。
年宵

年宵市場，簡稱年宵，又叫做花市，係唐人（尤其係粵人）社區臨近年卅晚嗰幾日出現嘅墟市。呢種墟主要係畀花農賣年花出貨嘅市場。中國文化嚮農曆新年前夕，去舊迎新生意好，唐人鍾意約人去行年宵。
而家，年宵市場除咗賣年花，重乜都有得賣，好似大笪地，唔少新奇嘢，包括：
真人寫揮春
吹氣公仔
懷舊零食
魚蛋
年糕
汽水
鮮搾蔗汁
政黨紀念品
市場公司贈品
年平均每日交通流量

年平均每日交通流量（英文：Annual average daily traffic；縮寫：AADT）係喺交通規劃、交通工程同地理數據分析攞嚟量度嘅標準。
年度漢字

年度漢字係指每年年底使用漢字嘅國家或地區評選出代表嗰年嘅漢字嘅活動，最初係日本喺1995年開始搞嘅日本年度漢字，之後其他地區都有搞。

日本
内文：日本年度漢字
日本自1995年開始都會由日本漢字能力檢定協會揀年度漢字，譬如2019年嘅年度漢字係「令」，主要原因係嗰年日本改元「令和」。

香港
内文：香港年度漢字
香港自2013年開始揀年度漢字，不過活動係由親政府嘅建制派政黨民建聯搞，所以未必反映到成個香港社會嘅觀點。2019年民建聯未有再搞香港年度漢字，亦無其他機構接手搞。
年度維基友

年度維基友占美·威爾斯喺2013年維基狂歡節主題會議上演講。授予對象喺維基媒體計劃上有著重大成就的個別維基友地點跟慣例喺維基狂歡節上頒發主辦單位占美·威爾斯首次頒發2011年8月， 13年之前 (2011-08)
年度維基友（英文：Wikipedian of the Year）又叫做占保獎（Jimbo Award），係維基百科創辦人占美·威爾斯喺2011年設立嘅年度獎項。呢個獎跟慣例喺每年嘅維基狂歡節上頒發，用來凸顯喺維基媒體計劃入面有住重大成就嘅個別維基友。
年度維基友嘅得獎者有：拉文·肯哲克罕努利、「丹米」（Demmy）、雷米·馬蒂斯、伊霍爾·柯斯登柯、埃米莉·坦普爾-伍德、羅西·斯蒂芬森-戈德奈特、費利克斯·納蒂、法哈德·法特庫林、艾穆娜·米祖尼同埋一位「默存心中」嘅匿名編輯。而除咗主要獎項外，威爾斯仲畀過5個人「榮譽獎勵」。
年少日記

《年少日記》（Time Still Turns The Pages，前名：《遺書》），係2023年上畫嘅港產片，屬第五屆首部劇情電影計劃大專組作品，由盧鎮業、鄭中基、陳漢娜、韋羅莎、黃梓樂、何珀廉、戴玉麒、歸綽嶢、周漢寧、梁祖堯主演，卓亦謙執導，爾冬陞監製。故仔用香港學生自殺問題做題材。
年度最佳演員獎

年度最佳演員獎係依家金曲獎入面，傳統暨藝術音樂（傳藝金曲獎）頒發獎項，屬於戲曲表演類獎項。係第27屆起新增嘅獎項。
年度歌曲獎

年度歌曲獎係依家金曲獎頒發獎項，喺1990年第1屆起設立「最佳年度歌曲獎」，1997年第8屆起廢除，自2006年第17屆起恢復頒發。呢個獎係每年金曲獎重大獎項之一。2017年第28屆金曲獎開始，「最佳年度歌曲獎」改做「年度歌曲獎」。

回味／《永恆。承諾》／果核有限公司／演唱：黃韻玲
無言歌／《蓋亞》／環球國際唱片股份有限公司／演唱：林憶蓮
海岸線／《海岸線》／參拾柒度製作有限公司／演唱：陳永龍
玫瑰色的你／《神的遊戲》／台灣索尼音樂娛樂股份有限公司／演唱：張懸
大藝術家在首輪投票中勝出
年曆書

年曆書（Almanac）係每年出版嘅書，收錄對嗰一年嘅氣候預測、日出日落時間、潮汐表、天文現象等等同曆法有關嘅資料。
中華文化入面嘅通勝，都可以算係一種年曆書。
年度專輯獎

金曲獎年度專輯獎係依家金曲獎頒發獎項，源自1990年第2屆設立嘅「最佳專輯獎」。嗰個獎項嘅名喺1991年第3屆、1997年第8屆同2000年第11屆2次改名。演唱類專輯獎自2005年第16屆起取消「最佳演唱專輯獎」，改按語言劃分做國語、台語、客語同原住民語嘅4項專輯獎。2017年第28屆起除咗保留按語言劃分嘅4項專輯獎之外另增設「年度專輯獎」，嗰個獎項類似2005年第16屆之前五理語言嘅「最佳演唱專輯獎」，受理唔理語言嘅各類演唱專輯，同無論係唔係報名國語、台語、客語、原住民語嘅各專輯獎項，都可報名「年度專輯獎」。